EkBass/fiwiki-20250220-pages-articles huggingface dataset:
Anders Abraham Grafström

Anders Abraham Grafström (10. tammikuuta 1790 Sundsvall – 24. heinäkuuta 1870 Uumaja) oli ruotsalainen pappi ja runoilija. Hän valmistui maisteriksi 1815. Hänet kutsuttiin 1820 väitöskirjansa De statu rerum suecicarum ad mortem Ingialdi Illråda ansiosta historian dosentiksi Uppsalan yliopistoon, mutta jo 1821 hän haki ja sai lehtoraatin Karlbergin sota-akatemiassa. Hän sai pappisvihkimyksen 1831 ja toimi vuodesta 1835 Uumajan kirkkoherrana. Hän oli vuodesta 1849 kontrahtirovasti ja pappissäädyn edustaja valtiopäivillä.Grafström, Anders Abraham, Nordisk familjebok, Uggleupplagan. 10. palsta 89 Grafström julkaisi runojaan sekä fosforistien julkaisuissa että myös mihinkään linjaan sitoutumattomissa lehdissä. Hänen katsottiin runojensa elegisen sisällön puolesta kuuluvan fosforisteihin, mutta toisaalta runot olivat muodoltaan moitteettomia ja hiottuja, ja siksi hänet sijoitettiin akateemisten ryhmään. Vienoksi, tunnelmalliseksi ja soinnukkaaksi luonnehdittu lyriikka ei ole ilmaisultaan kovin omaperäistä mutta muistuttaa hänen appensa Frans Mikael Franzénin tyyliä, ja hän kuuluukin Franzénin tavoin kirjallisten kiistojen ulkopuolisiin. Monia Grafströmin runoja on sävelletty. Grafström valittiin Ruotsin akatemian jäseneksi 1839. Kootut teokset Samlade skaldestycken ilmestyi Tukholmassa 1864.Grafström, Anders Abraham, Tietosanakirja osa 2, palsta 1565, Tietosanakirja Osakeyhtiö 1910 ==Suomennettu teos== * Se on myöhän: historia (Det är för sent), Waasa: Lundberg 1845 == Lähteet == ==Aiheesta muualla== * Luokka:Ruotsalaiset runoilijat Luokka:Ruotsalaiset papit Luokka:Ruotsin akatemian jäsenet Luokka:Vuonna 1790 syntyneet Luokka:Vuonna 1870 kuolleet
Kuzma Filatov

Kuzma Filippovitš Filatov (, 14. heinäkuuta 1929 Nuottavaara – 5. toukokuuta 2008 Petroskoi) oli karjalaissyntyinen neuvostoliittolainen poliitikko. Kuzma Filatov syntyi karjalaiseen talonpoikaisperheeseen. Hän valmistui Sortavalan finanssiopistosta vuonna 1948. Filatov työskenteli tilintarkastajana ja Karjalan autonomisen tasavallan valtionvarainministeriön ekonomistina. Työn ohella hän opiskeli Neuvostoliiton finanssi- ja talousinstituutissa ja Leningradin puoluekorkeakoulussa. Filatov liittyi Neuvostoliiton kommunistiseen puolueeseen vuonna 1959. Hän työskenteli Karjalan ASNT:n suunnittelukomitean varapuheenjohtajana vuosina 1967–1968 ja Neuvostoliiton Suomen-suurlähetystön taloudellisena neuvonantajana vuosina 1968–1973. Vuosina 1973–1984 Filatov toimi Karjalan ASNT:n suunnittelukomitean puheenjohtajana. Filatov oli Karjalan ASNT:n ministerineuvoston ensimmäinen varapuheenjohtajana vuosina 1984–1986 ja tasavallan korkeimman neuvoston puhemiehistön puheenjohtaja vuosina 1986–1990. Hän oli myös NKP:n aluekomitean byroon jäsen ja Venäjän federatiivisen neuvostotasavallan korkeimman neuvoston kansanedustaja. ==Lähteet== Luokka:Karjalaiset henkilöt Luokka:Neuvostoliittolaiset poliitikot Luokka:Vuonna 1929 syntyneet Luokka:Vuonna 2008 kuolleet
Päättymätön tarina (televisiosarja)

Päättymätön tarina (alkuperäiseltä nimeltään The Neverending Story: The Animated Adventures of Bastian Balthazar Bux) on CineVox Entertainmentin ja HIT Entertainmentin tuottama ja Ellipsen ja Nelvanan animoima 26-osainen piirrossarja, joka esitettiin alun perin vuosina 1995–1996. Sarja perustuu löyhästi Michael Enden kirjaan Tarina vailla loppua. Sarja on esitetty Suomessa MTV3-kanavalla 1990-luvun lopussa ja 2000-luvun alussa. Luokka:Saksalaiset televisiosarjat Luokka:Brittiläiset animaatiosarjat Luokka:Ranskalaiset animaatiosarjat Luokka:Kanadalaiset televisiosarjat Luokka:1990-luvun piirrossarjat Luokka:Canal+:n televisio-ohjelmat Luokka:Familyn televisio-ohjelmat
Erkki Kättö

Erkki Kättö (15. huhtikuuta 1890 Humppila – 31. elokuuta 1938 Riihimäki) oli suomalainen yleisurheilija, joka saavutti 1910-luvulla useita Suomen mestaruuksia pikajuoksuissa ja pikaviesteissä useita Suomen mestaruuksia. Kättö edusti seuratasolla Helsingin Kisa-Veikkoja (HKV). Hän saavutti vuosina 1912–1918 lukuisia SM-mitaleja. Hän saavutti viisi henkilökohtaista mestaruutta eli vuoden 1915 kisoissa 100 ja 200 metrin mestaruudet ja seuraavana vuonna 400 metrin, 110 metrin aitajuoksun ja 400 metrin aitajuoksun mestaruudet. Kaikkiaan hän saavutti viiden mestaruuden lisäksi kahdeksan SM- hopeaa ja kaksi SM-pronssia mestaruuksia voittamiltaan matkoilta. Kättö oli mukana HKV:n viestijoukkueissa, jotka taistelivat Helsingin IFK:n ja Tampereen Pyrinnön kanssa Suomen mestaruuksista. Hän voitti mestaruudet 4 × 100 metrillä ja 1 600 metrin viestissä vuosina 1913, 1914 ja 1915 sekä 4 × 400 metrillä vuonna 1916. Erkki Kätöllä oli hallussaan vuonna 1916 Suomen ennätys 200 metrillä ajalla 23,0 ja 400 metrin aidoissa ajalla 59,3. Kättö oli mukana sisällissodassa Helsingin valtauksessa huhtikuussa 1918 Helsingin suojeluskuntajoukoissa. Työelämässä Kättö työskenteli vuodesta 1919 suomalaisen aseteollisuuden eli Suojeluskuntain Ase- ja Konepaja Oy:n palveluksessa Riihimäellä konttoripäällikkönä aina kuolemaansa asti. Urheiluharrastus Riihimäellä vaihtui aktiiviin ammuntaharrastukseen. == Lähteet == Luokka:Suomalaiset pikajuoksijat Luokka:Suomalaiset pika- aitajuoksijat Luokka:Suomalaiset 400 metrin aitajuoksijat Luokka:Suomen sisällissodan valkoiset Luokka:Vuonna 1890 syntyneet Luokka:Vuonna 1938 kuolleet
Georgios Synkellos

Georgios Synkellos (, 700-lukuGeorgios Synkellos Nordisk familjebok, Uggleupplagan. 9. palsta 1012 ) oli bysanttilainen kronikankirjoittaja. Hän toimi Konstantinopolin patriarkan Tarasioksen (784–806) sihteerinä. Georgios Synkellos kirjoitti kronikkateoksen Ekloge khronografias, joka alkaa maailman luomisesta ja ulottuu keisari Diocletianukseen (284 jaa.). Teos on julkaistu muun muassa Wilhelm Dindorfin kokoelmassa Corpus scriptorum historiae byzantinae.Georgios Synkellos, Tietosanakirja osa 2, palsta 1428, Tietosanakirja Osakeyhtiö 1910 == Lähteet == Luokka:700-luku Luokka:Bysanttilaiset kirjailijat Luokka:Kronikoitsijat Luokka:Syntymävuosi tuntematon Luokka:Kuolinvuosi tuntematon
Henrik Frosterus

Henrik Frosterus (1727 Ruotsi – 1773) oli suomalaistaustainen ruotsalainen professori ja juristi. Hän julkaisi vuosina 1765–1770 arvokkaan teoksensa Inledning till Svenska krigslagfarenheten. Hänestä tuli 1771 ensin logiikan ja metafysiikan, sitten talous- ja kauppaoikeuden professori Uppsalan yliopistoon.Frosterus 2. Henrik F., Tietosanakirja osa 2, palsta 1267, Tietosanakirja Osakeyhtiö 1910 Frosteruksen esi-isä oli Ericus Frosterus, jonka jälkeläinen, isonvihan aikana Ruotsiin muuttanut Andreas Frosterus oli Henrikin isä.Frosterus, släkt, Svenskt biografiskt lexikon, viitattu 30.3.2020 == Lähteet == ==Aiheesta muualla== * Frosterus, Henrik, Svenskt biografiskt handlexikon * Frosterus, Henrik, Nordisk familjebok Luokka:Ruotsalaiset professorit Luokka:Ruotsalaiset juristit Luokka:Vuonna 1727 syntyneet Luokka:Vuonna 1773 kuolleet
Jakiv Holovatskyi

Jakiv Fedorovytš Holovatskyi () (1814 Galitsia – 1888) oli ukrainalainen kirjailija. Hän suoritti opintonsa Lembergin yliopistossa. Yhdessä Markijan Šaškevytšin ja Ivan Vahylevytšin Wagilewicz, Johann. Biographisches Lexikon des Kaiserthums Oesterreich. 52. S. 80–84 Wien 1885 kanssa hän muodosti salaisen Ruteenikolmikko-ryhmän ajamaan Galitsian ukrainalaisten asiaa ja julkaisi ryhmän Rusalka Dnistrovaja -nimisessä kirjallisessa kalenteri runoja. Oltuaan jonkin aikaa uniaattien pappina hän tuli 1848 ukrainan kielen professoriksi Lembergin yliopistoon. Holovatskyi siirtyi 1867 Venäjälle, jossa hän kääntyi ortodoksiksi. Hänet nimitettiin virkamieheksi Vilnan arkistoon. Holovatskyi on julkaissut ukrainan kieliopin ja tutkimuksia ukrainan kielen ja kansatieteen alalta sekä slaavilaisten maiden maantieteellistä sanakirjaa (1884) ja lisäksi arvokkaan kokoelman Galitsian ja Unkarin ukrainalaisten kansanlauluja (1860–1870 ja 1878). == Lähteet == ==Aiheesta muualla== * Luokka:Ukrainalaiset kirjailijat Luokka:Ukrainalaiset tieteilijät Luokka:Vuonna 1814 syntyneet Luokka:Vuonna 1888 kuolleet
Antimonitribromidi

Antimonitribromidi (SbBr3) on antimonin ja bromin muodostama epäorgaaninen molekyyliyhdiste. Sitä voidaan käyttää muiden antimoniyhdisteiden valmistamiseen, tekstiilien värjäyksessä, analyyttisen kemian reagenssina ja polymeerien palonestoaineena. ==Ominaisuudet== Huoneenlämpötilassa antimonitribromidi on valkoista tai kellertävää kiteistä ainetta. Sillä on kaksi kidemuotoa, jotka ovat α- ja β-muodot. Yhdiste liukenee happoihin, emäksiin ja moniin orgaanisiin liuottimiin kuten asetoniin ja kloroformiin. Antimonitribromidi hydrolysoituu veden vaikutuksesta antimonitrioksidiksi. Aine on Lewis-happo ja muodostaa kompleksja. Yhdiste ärsyttää ihoa ja hengitysteitä ja voi kosketuksiin joutuessaan aiheuttaa syövytysvammoja.Sabina C. Grund, Kunibert Hanusch, Hans J. Breunig & Hans Uwe Wolf: Antimony and Antimony Compounds, Ullmann's Encyclopedia of Industrial Chemistry, John Wiley & Sons, New York, 2006. ==Valmistus ja käyttö== Antimonitribromidia valmistetaan useimmiten kuumentamalla antimonin ja bromin seosta. Toinen tapa on antimonitrikloridin ja booritribromidin välinen halogeeninvaihtoreaktio. :2 Sb + 3 Br2 → 2 SbBr3 Antimonitribromidia käytetään muiden antimoniyhdisteiden valmistamiseen, tekstiilien värjäyksessä peittana, eräiden metalliseosten värjäämiseen, analyyttisen kemian reagenssina ja polymeerien kuten polyeteenin palonestoaineena.R. Frim & S. D. Ukeles: Bromine, Inorganic Compounds, Kirk- Othmer Encyclopedia of Chemical Technology, John Wiley & Sons, New York, 2011. ==Lähteet== Luokka:Antimoniyhdisteet Luokka:Bromidit
Yhdystie 1492

Yhdystie 1492 on tie joka kulkee Porvoon Hinthaarasta Pornaisten Laukkoskelle. Tien pituus on 8 kilometriä. Tien osoitenimenä on Porvoon alueella Pornaistentie ja Pornaisten alueella Porvoontie. ==Lähteet== 1492 Luokka:Porvoon liikenne Luokka:Pornaisten liikenne
Hiphei

Shri Hiphei (23. elokuuta 1937 – 8. huhtikuuta 2020 Aizawl) oli intialainen poliitikko.H Rajya Sabha Former Mizoram Speaker Hiphei Passes Away The Shillong Times Hän istui Rajya Sabhan jäsenenä kahden kauden ajan vuosina 1990–1996 ja 1996–2002. Hiphei tuli valituksi osavaltionsa Mizoramin lainsäädäntökokouksen jäseneksi vuosina 1972, 1978, 1979, 1984, 1987, 1989 ja 2013. Osavaltion lainsäädäntökokouksen puhemiehenä hän toimi vuosina 1989–1990 ja 2013–2018. Vuosina 1972–1977 hän oli toiminut sen varapuhemiehenä. Hänellä oli myös eri vastuualueita osavaltion hallituksessa. Hän kuului vuodesta 1984 Intian kongressipuolueeseenFormer Mizoram Assembly speaker Hiphei dies at 82 Outlook India ja liittyi Intian kansanpuolueeseen vuonna 2018. Varhaisemmalla urallaan hän oli toiminut Mara Freedom Partyssa syyskuusta 1963 ja Janatassa vuodesta 1978. Hiphei kuoli 82-vuotiaana Aizawlin siviilisairaalassa pitkittyneeseen sairauteen. Hänellä oli vaimo ja kaksi lasta. == Lähteet == Luokka:Intian kongressipuolueen poliitikot Luokka:Rajya Sabhan jäsenet Luokka:Vuonna 1937 syntyneet Luokka:Vuonna 2020 kuolleet
Yhdystie 1531

Yhdystie 1531 on tie joka kulkee Sipoon Savijärveltä Porvoon Harabackaan. Tien pituus on 17 kilometriä. Tien osoitenimenä on ensin Vanha Kuninkaantie Savijärveltä Porvoon kuntarajalle, Kuninkaantie Ratsumestarinkadun ja Ruiskumestarinkadun kiertoliittymään, ja Ratsumestarinkatu viimeisellä 120 metrin pätkällä. ==Lähteet== 1531 Luokka:Sipoon liikenne Luokka:Porvoon liikenne
Alfhild Agrell

Alfhild Teresia Agrell, s. Martin (13. tammikuuta 1849 Härnösand, Ruotsi – 1923) oli ruotsalainen kirjailija. Agrellin vanhemmat olivat kondiittori E. J. Martin ja Karolina Adolphson. Hänen puolisonsa oli 1868–1895 tukkukauppias Albert Agrell.Walborg Hedberg och Louise Arosenius: Svenska kvinnor från skilda verksamhetsområden, sivu 1 Albert Bonniers 1914O. Wieselgren: Alfhild T. Agrell Svenskt biografiskt Leksikon. Viitattu 8.4.2020 Agrell kirjoitti näytelmiä sekä matkakertomuksia. Hän käytti salanimiä Thyra, Lovisa Petterqvist, Stig Stigson. Ainakin näytelmä Hattu on esitetty myös suomeksi. Ensimmäinen kirjoitustyö matkakertomus sai kielteistä kritiikkiä, mutta ensi näytelmä Räddad oli menestys. Se oli moderni, Henrik Ibsenin Nukkekodista vaikutteita saanutta suuntausta edustava näytelmä, jossa esitettiin vaatimus naisen ja miehen tasa-arvosta. Hän kirjoitti myös proosaa, josta lukijakunnalle tulivat tutuimmiksi nimimerkillä Lovisa Petterqvist kirjoitetut teokset. Agrellin esikuvaksi niihin mainitaan saksalaisen kirjailijan Julius Stinden teokset, joissa hän kuvaa Buchholzin perheen pikkuporvarillista saksalaista elämää, esimerkiksi Porvari-väkeä matkoilla eli Buchholz- herrasväen matkakertomukset, ja heikkouksistaan huolimatta ne saivat lukijoiden suosion. == Suomennettua tuotantoa == * Hattu: yksinäytöksinen huvinäytelmä Kuopio: Telén 1909. * Herran kukkaset (kertomus). Valvoja 8. 1888 s. 34–40 (digitoitu s. 42–48) == Lähteet == Luokka:Ruotsalaiset kirjailijat Luokka: Vuonna 1849 syntyneet Luokka: Vuonna 1923 kuolleet
Yhdystie 3024

Yhdystie 3024 on tie mikä kulkee Lempäälän Lietsamosta saman kaupungin alueella sijaitsevaan Kuokkalaan. Tien pituus on noin 4 kilometriä. Tien osoitenimenä on Viialantie Lietsamosta Lempäälän kanavalle ja Tampereentie koko loppumatkan. ==Lähteet== 3024 Luokka:Lempäälän liikenne
Al Kaline

Al Kaline (19. joulukuuta 1934 – 6. huhtikuuta 2020) oli yhdysvaltalainen baseballpelaaja. Hän pelasi 22 vuotta MLB-liigassa. Kaline pelasi suurimmaksi osaksi oikeana puolustajana. Kaline kuoli huhtikuussa 2020. == Lähteet == Luokka:Yhdysvaltalaiset baseballpelaajat Luokka:Vuonna 1934 syntyneet Luokka:Vuonna 2020 kuolleet
Adam Drese

Adam Drese (15. joulukuuta 1620 mahd. Weimar, Thüringen, Saksa – 15. helmikuuta 1701 Arnstadt Thüringen) oli saksalainen kapellimestari ja säveltäjä. Drese toimi vuodesta 1652 muusikkona Saksin-Weimarin herttuan Wilhelmin hovissa ja hänet lähetettiin saamaan lisää oppia Varsovaan Marco Scacchin johdolla, ja hänet nimitettiin kapellimestariksi 1655. Herttuan kuoleman jälkeen hänen poikansa herttua Bernhard otti Dresen mukaansa Jenaan, nimitti hänet sihteerikseen ja vuonna 1672 pormestariksi. Drese jäi Jenaan vuoteen 1683 saakka, jolloin hänet nimitettiin Arnstadtiin hoviin kapellimestariksi. Hänen sävellyksiään on säilynyt vähän, ja ne ovat pääasiassa sarjoja ja tansseja juhlatilaisuuksia vasten, hengellisiä motetteja ja koraaleja. Hänen säveltämiään koraaleja säilynyt niin Weimarin hovin sihteerin Georg Neumarkin kuin kreivi Nicolaus Ludwig von Zinzendorfin kirjoittamiin virsiin. Tunnetuin hänen sävelmänsä on hänen omaan tekstiinsä ”Seelenbräutigam, Jesu, Gottes Lamm” kirjoitettu sävelmä, joka on tullut yleisemmin tunnetuksi Zinzendorfin tekstiin "Jesu, geh voran". Johann Sebastian Bach on käyttänyt Dresen melodiaa koraalisävellyksiään BWV 496 ja BWV 497. Dresden sävelmä "Seelenbräutgam" suomenkielisissä virsi- ja laulukirjoissa Suomen ev. lut. kirkon virsikirja * 388 Jeesus, johdata (Nikolaus Ludwig von Zinzendorf 1725, Jesu, geh voran. Suom. Elias Lönnrot 1874, uud. Jooseppi Mustakallio 1900, komitea 1984.) * 471 Hyvä Jumala, kiitän kodista (Heikki Vaahtoniemi 1984) * 816 Luoja teidät loi (Niilo Rauhala 2001) Ruotsin kirkon virsikirja * 284 Sana ikuinen, puhuit taitaen / Ord av evighet (Emil Liedgren 1919, suom. Pekka Kivekäs 1997) * 566 Valvo rukoillen, kestä taistellen/ Vaka själ, och bed (Johan O. Wallin, Anders Frostenson 1979, suom. Martti Ruuth 1903, uud. suom. Niilo Rauhala 1997) Hengellinen laulukirja * 340 Jeesus, johdata Seurakunta laulaa * 341 Jeesus, johdata Elias Lönnrot 1874, uud) * 432 Hyvä Jumala kiitäs kodista (Heikki Vaahtoniemi 1984) Hengellisiä lauluja ja virsiä * 227 Valvo rukoillen, Kestä taistellen (Johan Olof Wallin, suom. Martti Ruuth 1903) == Lähteet == Luokka:Saksalaiset säveltäjät Luokka:Saksalaiset kapellimestarit Luokka:Vuonna 1620 syntyneet Luokka:Vuonna 1701 kuolleet
Laura Schuler

Laura Lynne Schuler (s. 3. joulukuuta 1970 Scarborough, Ontario, Kanada) on kanadalainen pääosin 1980- ja 1990-luvuilla pelannut jääkiekkoilija, jonka pelipaikka oli hyökkääjä. Hän pelasi Kanadan naisten jääkiekkomaajoukkueessa kolmet maailmanmestaruuskilpailut, joista jokaisessa hänen joukkueensa saavutti kultaa. Schuler pelasi myös vuoden 1998 talviolympialaisten naisten jääkiekkoturnauksessa, jonka loppuottelussa Kanada hävisi Yhdysvaltain joukkueelle. Schuler asuu Torontossa Kanadassa. Hän on toiminut peliuransa jälkeen Kanadan naisten jääkiekkomaajoukkueen päävalmentajana MM-kilpailuissa 2016 ja 2017 sekä olympialaisissa 2018. Kaikissä näissä Kanadan joukkue saavutti hopeaa. == Lähteet == Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Kanadalaiset olympiamitalistit Luokka:Vuonna 1970 syntyneet Luokka:Elävät henkilöt
Aerosmithin diskografia

Aerosmith on yhdysvaltalainen hard rock -yhtye, joka perustettiin vuonna 1970 Massachusettsissa. Aerosmith on myynyt maailmanlaajuisesti yli 150 miljoonaa levyä. == Studioalbumit == *Aerosmith (1973) *Get Your Wings (1974) *Toys in the Attic (1975) *Rocks (1976) *Draw the Line (1977) *Night in the Ruts (1979) *Rock in a Hard Place (1982) *Done with Mirrors (1985) *Permanent Vacation (1987) *Pump (1989) *Get a Grip (1993) *Nine Lives (1997) *Just Push Play (2001) *Honkin' on Bobo (2004) *Music From Another Dimension! (2012) == Livealbumit == *Live Bootleg (1978) *Classics Live! (1986) *Classics Live! II (1987) *A Little South of Sanity (1998) *Rockin' the Joint (2005) *Live In Berlin (2015) *Aerosmith Rocks Donington 2014 (2015) *1971: The Road Starts Hear (2021) == Kokoelmat == *Greatest Hits (1980) *Anthology (1988) *Gems (1988) *Pandora's Box (1991) * Pandora's Toys (1994) *Big Ones (1994) *Box of Fire (1994) *Aerosmith: 3 Pak - Aerosmith/Get Your Wings/Toys in the Attic (1998) *Classic Aerosmith: The Universal Masters Collection (2000) *Young Lust: The Aerosmith Anthology (2001) *O, Yeah! The Ultimate Aerosmith Hits (2002) *20th Century Masters: The Millennium Collection – The Best of Aerosmith (2003) *Aerosmith: The Collection - Aerosmith/Get Your Wings/Toys in the Attic (2004) *Devil's Got a New Disguise: The Very Best of Aerosmith (2006) *Tough Love: Best of the Ballads (2011) *The Essential Aerosmith (2011) == EP:t == * Vacation Club (1988) * Made in America (1997) Luokka:Diskografiat
Carl von Bardolff

Carl Freiherr von Bardolff (vuoteen 1918 asti Carl Bardolff, 3. syyskuuta 1865 - 17\. toukokuuta 1953Steiner, Jörg & Jewison, Glenn: Feldmarschallleutnant Karl Freiherr von Bardolff , Austro-Hungarian Army. Viitattu 8.4.2020) oli Itävalta-Unkarin armeijan kenraali ensimmäisessä maailmansodassa. Hän kirjoitti myös useita sotahistoriaa käsitelleitä teoksia. Carl Bardolff syntyi Grazissa 3. syyskuuta 1865. Hänen isänsä oli sotilassoittokunnan kapellimestari. Myöhemmin Bardolff sanoi perheensä ja sukunsa olevan ”Rassestark” ("rodullisesti terveitä ja puhtaita"). Hänen setänsä oli muistelmakirjailija Wilhelm Gründorf von Zebegény.Deak 1990 Hän liittyi ensin vuodeksi 4. jalkaväkirykmentin palvelukseen vapaaehtoisena vuonna 1884. Tämän jälkeen hän opiskeli Grazin yliopistossa, missä kuului kansallismieliseen opiskelijajärjestöön. Hän ansaitsi Grazin yliopistosta oikeustieteen tohtorin arvon vuonna 1888. Seuraavana vuonna hänestä tuli luutnantti 27. jalkaväkirykmenttiin. Hän toimi seuraavat vuodet eri koulutus- ja komentotehtävissä. Vuonna 1911 everstiksi ylenneestä Bardolffista tuli kruununprinssi Frans Ferdinandin henkilökohtainen adjutantti. Ensimmäisen maailmansodan alettua hän toimi ensin menestyksekkäästi 29. jalkaväkiprikaatin komentajana venäläisiä vastaan, kunnes hänestä tuli kenraali Eduard von Böhm- Ermollin komentaman 2. armeijan esikuntapäällikkö, missä tehtävässä pysyi kaksi ja puoli vuotta. 2. maaliskuuta 1915 Bardolff ylennettiin kenraalimajuriksi. Bardolff sai maaliskuussa 1918 komennettavakseen 60. jalkaväkidivisioonan Italian vastaisella rintamalla Ludwig Goigingerin jälkeen. 17. elokuuta hänelle myönnettiin paronin arvonimi, jolloin hänen nimekseen tuli Carl Freiherr von Bardolff. Syyskuussa 1918 hänet siirrettiin huoltoupseeriksi sotaministeriöön Wieniin. Itävalta-Unkarin hävittyä sodan hän erosi palveluksesta 1. tammikuuta 1919. Sotien välisenä aikana von Bardolff kuului oikeistolaiseen Deutscher Klub -nimiseen järjestöön, jonka puheenjohtajana toimi vuodet 1932-1937.Bardolff, Carl Freiherr von (English), AEIOU Österreich-Lexicon im Austria-Forum. Viitattu 8.4.2020 Entisen komentavan upseerinsa von Böhm-Ermollin tavoin myös von Bardolff sai kunnia- arvon Saksan Wehrmachtissa, ensin kenraaliluutnanttina ja 27. elokuuta 1938 alkaen jalkaväenkenraalina, mutta ei koskaan saanut komentajuuksia. Hän oli myös Saksan valtiopäivien edustaja vuodet 1938-1945 sekä Sturmabteilungin jäsen. Von Bardolff pidätettiin vuonna 1945 ja häntä estettiin jatkamasta kirjallista uraansa. Hän kuoli Grazissa 17. toukokuuta 1953. == Lähteet == * Deak, Istvan: Beyond Nationalism: A Social and Political History of the Habsburg Officer Corps, 1848–1918, Oxford University Press 1990 === Viitteet === Luokka:Itävaltalaiset kenraalit Luokka:Saksalaiset kenraalit Luokka:Saksalaiset poliitikot Luokka:Vuonna 1865 syntyneet Luokka:Vuonna 1953 kuolleet
Jemanda

Jemanda (ven. Еманда tai Эманджа) on järvi Tompon piirissä Sahan tasavallassa Venäjällä. Se sijaitsee Janan ylätasangolla. Järven kokonaispinta-ala on noin 33,1 neliökilometriä. Jemanda on Janan ylätasangon suurin järvi. Järven kaloja ovat muun muassa made, hauki ja harjus. == Lähteet == Luokka:Sahan tasavallan järvet
Kalsiumsilikaatti

Kalsiumsilikaatti on kemiallinen yhdiste Ca2SiO4. == Ominaisuudet == Kalsiumsilikaatti on valkoista jauhetta. Sitä voidaan saada luonnossa esiintyvästä kalkkikivestä ja piimaan pinnasta, piipitoisesta sedimenttikivestä. Se kuuluu ryhmään yhdisteitä, joita voidaan valmistaa saattamalla kalsiumoksidi ja piidioksidi reagoimaan eri suhteissaNIOSH Pocket Guide to Chemical Hazards. "#0094". National Institute for Occupational Safety and Health (NIOSH). esim. 3CaO·SiO2, Ca3SiO5; 2CaO·SiO2, Ca2SiO4; 3CaO2SiO2, Ca3Si2O7 ja CaO-SiO2, CaSiO3 . Sillä on pieni irtotiheys ja korkea veden imeytymiskyky. == Käyttö == Kalsiumsilikaattia käytetään paakkuuntumisenestoaineena ruoanvalmistuksessa, mukaan lukien ruokasuolaR. B. Heimann, Classic and Advanced Ceramics: From Fundamentals to Applications, Wiley, 2010 ISBN 352763018X ja antasidina. YK:n elintarvike- ja maatalousjärjestö ja WHO:n elimet ovat hyväksyneet sen turvallisena elintarvikelisäaineena monissa erilaisissa tuotteissa. Sillä on E-koodi E552. === Korkean lämpötilan eristys === Kalsiumsilikaattia käytetään yleisesti turvallisena vaihtoehtona asbestille korkean lämpötilan eristysmateriaaleissa. Teollisuuden putkistojen ja laitteiden eristys valmistetaan usein kalsiumsilikaatista. Kalsiumsilikaatti kilpailee mineraalivillan ja patentoitujen eristävien aineiden, kuten perliittiseoksen ja natriumsilikaatin kanssa sidotun vermikuliittin kanssa. Vaikka sitä pidetään yleisesti asbestin korvikkeena, kalsiumsilikaatin varhaisissa eristysmuodoissa käytettiin silti asbestikuituja. === Passiivinen palosuojaus === Kalsiumsilikaattia käytetään palosuojauksessa ja -eristämisessätiilinä. Se on yksi menestyneimpiä palonsuojausmateriaaleja Euroopassa rakennuksia koskevien asetusten ja paloturvallisuusohjeiden takia. Suorituskykyiset kalsiumsilikaattilevyt säilyttävät erinomaiset ominaisuutensa jopa kosteissa olosuhteissa, ja ne voidaan asentaa rakennusprosessin varhaisessa vaiheessa jo ennen kuin rakennus on säänkestävä. == Katso myös == * Rappaus * Perliitti * Vermikuliitti == Lähteet == == Aiheesta muualla == Luokka:Silikaatit Luokka:Kalsiumyhdisteet
Ann Li

Ann Li (s. 26. kesäkuuta 2000 King of Prussia, Pennsylvania) on yhdysvaltalainen tennispelaaja. Parhaimmillaan hän on ollut kaksinpelissä WTA- listan sijalla 122 helmikuussa 2020. Junioriurallaan Li pelasi Wimbledonin tyttöjen kaksinpelin loppuottelussa 2017. Li selvitti tiensä ensimmäiseen Grand Slam -turnaukseensa Australian avoimiin 2020 karsintojen kautta. Hän on ensimmäinen eteläkorealainen naispelaaja Grand Slamin pääsarjassa 12 vuoteen. Pääsarjan avauskierroksella hän voitti Lizette Cabreran, mutta hävisi toisella kierroksella turnauksen lopulta voittaneelle Sofia Keninille. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 2000 syntyneet Luokka:Elävät henkilöt
Luettelo Aerosmithin singleistä

Yhdysvaltalaisen hard rock-yhtye Aerosmithin julkaisemat singlet. == 1970 == * Dream On (1973) * Same Old Song and Dance (1974) * Train Kept A Rollin (1974) * S.O.S. (Too Bad) (1975) * Sweet Emotion (1975) * Walk This Way (1975) * You See Me Crying (1975) * Dream On (uudelleenjulkaisu) (1975) * Last Child (1976) * Home Tonight (1976) * Walk This Way (uudelleenjulkaisu (1976) * Draw the Line (1977) * Kings and Queens (1978) * Get It Up (1978) * Come Together (1978) * Chip Away the Stone (1978) * Remember (Walking in the Sand) (1979) == 1980 == * Lightning Strikes (1982) * Bitch's Brew (1982) * Let the Music Do the Talking (1985) * Shela (1985) * Darkness (1986) * My Fist Your Face (1986) * Dude (Looks Like a Lady) (1987) * Hangman Jury (1987) * Angel (1988) * Rag Doll (1988) * Magic Touch (1988) * Rocking Pneumonia and the Boogie Woogie Flu (1988) * Chip Away the Stone (uudelleenjulkaisu) (1989) * Love in an Elevator (1989) * F.I.N.E. (1989) * Janie's Got a Gun (1989) == 1990 == * What it Takes (1990) * The Other Side (1990) * Monkey on My Back (1990) * Dude (Looks Like a Lady) (uudelleenjulkaisu) (1990) * Love Me Two Times (1990) * Sweet Emotion (uudelleenjulkaisu) (1991) * Helter Skelter (1991) * Livin' on the Edge (1993) * Eat the Rich (1993) * Fever (1993) * Cryin (1993) * Amazing (1993) * Shut Up and Dance (1994) * Deuces Are Wild (1994) * Crazy (1994) * Blind Man (1994) * Walk on Water (1995) * Nine Lives (1997) * Falling in Love (Is Hard on the Knees) (1997) * Hole in My Soul (1997) * Pink (1997) * Taste of India (1998) * Full Circle (1998) * I Don't Want to Miss a Thing (1998) * What Kind of Love Are You On (1998) * Pink (uudelleenjulkaisu) (1999) == 2000 == * Angel's Eye (2000) * Jaded (2001) * Fly Away from Here (2001) * Sunshine (2001) * Just Push Play (2001) * Girls of Summer (2002) * Baby, Please Don't Go (2004) * Devil's Got a New Disguise (2006) == 2010 == * Legendary Child (2012) * Lover Alot (2012) * What Could Have Ben Love (2012) * Can't Stop Lovin' You (feat. Carrie Underwood) (2013) Luokka:Aerosmith Aerosmith
Yhdystie 8807

Yhdystie 8807 on tie joka kulkee Kajaanin Lohtajasta saman kaupungin alueella sijaitsevalle Pärsänsuolle. Tien pituus on 8 kilometriä ja se mukailee pääosin vanhaa valtatien 5 linjausta. Tien osoitenimenä on ensin Mainuantie Lohtajasta Ratakadun risteykseen, Sissikatu Tehdaskadun kiertoliittymään, Pohjolankatu Lönnrotinkadun risteykseen, Lönnrotinkatu Brahenkadun risteykseen, Puutavarantie Heinimäentien risteykseen, ja Vanha Viitostie koko loppumatkan. ==Lähteet== 8807 Luokka:Kajaanin liikenne
Yhdystie 2253

Yhdystie 2253 on tie mikä kulkee Marttilan Ollilasta Pöytyän Kyröön. Tien pituus on 15 kilometriä. Tien osoitenimenä on Marttilan alueella Kyröntie ja Pöytyän alueella Ollilantie. ==Lähteet== 2253 Luokka:Marttilan liikenne Luokka:Pöytyän liikenne
Ivar Widéen

Karl Ivar Natanael Widéen (21. maaliskuuta 1871 Bellön pitäjä, Småland – 16. maaliskuuta 1951 Lidköping) oli ruotsalainen kirkkomuusikko ja säveltäjä. Widéen suoritti urkurintutkinnon Tukholman musiikkikorkeakoulussa 1889. Hän toimi Laholmissa urkurina ja vuodesta 1900 Skaran tuomiokirkkourkurina, sekä sen ohella musiikinopettajana 1901–1933. Hän sävelsi useita teoksia kirkkovuoden juhlapäiviä varten. Elinaikanaan hän oli tunnettu ja arvostettu kuoromusiikin säveltäjä ja hänet valittiin Ruotsin kuninkaalliseen musiikkiakatemiaan 1921. Hänen sävellystuotantoon kuuluu muun muassa requiem, jouluoratorio, noin 20 kantaattia, kamarimusiikkia, noin 200 kansallisromanttista laulua ja kuoroteosta sekä koraaleja ja noin 150 urkukoraalia. Hän on säveltänyt 1916 muun muassa Viktor Rydbergin runon "Gläns över sjö och strand", josta on Ruotsin kirkon virsikirjassa Anna-Maija Raittilan tekemä suomennos ”Kirkkaus yllä maan” (virsi 134, Alice Tegnérin sävelmä). Widéenin sävelmä julkaistiin Ruotsin vuoden 1917 koraalikirjaehdotuksessa ja sitä käytetään kuoro- ja soololauluna. Vuonna 1910 hän sävelsi sisarensa Linnea Andrénin kirjoittaman Smoolannin kotiseutulaulun ("Röd lyser stugan"), joka esitettiin kolmen muun Widéenin laulun kanssa Tukholman olympialaisten yhteydessä järjestetyssä kuorofestivaalissa, ja jonka sävelmään Martti Korpilahti sittemmin kirjoitti Keski-Suomen kotiseutulaulun sanat (”Männikkömetsät ja rantojen raidat”). Widéenin virsisävelmiä suomenkielisissä virsi- ja laulukirjoissa Suomen evankelis-luterilaisen kirkon virsikirja * 492 "Ystävä sä lapsien" (säk. 1 ruotsalainen 1780 "Gud som haver barnen kär", suom. Arvi Jännes 1889, säk. 2 Siri Dahlquist 1911, säk. 1–2 suom. Lauri Pohjanpää 1923, säk. 3 komitea 1937. Sävelmä vuodelta 1919) * 806 "Otsaani ja rintaani" (Niilo Rauhala 2001. Sävelmä 1919) * 808 "Herra, olet Luojani" (Sakari Häkkinen 2002, muod. Niilo Rauhala 2002. Sävelmä 1919) * 813 "Lapsuudesta lähtien" (Pia Perkiö 2002. Sävelmä 1919) * 831 "Siunaa, Herra, kotini" (Pia Perkiö 1986. Sävelmä 1919) * Ruotsin kirkon virsikirja * 193 "Jeesus, lasten ystävä"/"Gud, som haver barnen kär" (Tuntematon ruotsalainen 1780, suom. Lauri Pohjanpää 1923, uud. Suomen. vk.-komitea 1984. Sävelmä 1912) * 512 "Jo soi ehtookello ja taukoaa työ"/"Det ringer till vila" (Johan O. Wallin 1838, suom. Georg Gripenstad ja Anna-Maija Raittila 1946, 1969, uud. suom. Pekka Kivekäs 1995. Sävelmä 1916) * 743 "Ystävä sä lapsien"/"Gud, som haver barnen kär" (Ruotsalainen 1780, 1.säk, Siri Jonsson (Dahlquist) 1911, 2. ja 3. säk. suom. Lauri Pohjanpää 1923 ja Suomen vk.-komitea 1937 3. säk. Sävelmä 1919) Hengellinen laulukirja * 556 "Ystävä sä lapsien" (Tuntematon ruotsalainen 1780, 1. säk, Siri Dahlqvist 1911 2. ja 3. säk. Sävelmä 1919) Seurakunta laulaa * "Ystävä sä lapsien" (1. säk. ruotsalainen 1780, 2. ja 3. säk. Siri Dahlqvist 1911. Sävelmä 1919) == Lähteet == Luokka:Ruotsalaiset säveltäjät Luokka:Vuonna 1871 syntyneet Luokka:Vuonna 1951 kuolleet
Yhdystie 2260

Yhdystie 2260 on Koskelta Tl Loimaan Mellilään johtava yhdystie, jonka pituus on noin 21 kilometriä. Tien osoitenimenä on Kosken Tl alueella koko matkalta Koskentie. Loimaan alueella osoitenimenä on myös Koskentie kuntarajalta yhdystien 2261 risteykseen ja loppumatkan ajan eli valtatien 9 (E63) risteykseen asti Melliläntie. ==Lähteet== 2260 Luokka:Koski Tl:n liikenne Luokka:Loimaan liikenne
Megan Kalmoe

Megan Kalmoe (s. 21. elokuuta 1983) on yhdysvaltalainen soutaja. Hän saavutti pariaironelosessa olympiapronssia Lontoossa 2012 ja sijoittui viidenneksi samassa luokassa Rio de Janeiron olympialaisissa 2016. Pekingin olympialaisissa 2008 hän sijoittui pariairokaksikossa viidenneksi. Maailmanmestaruuskilpailuissa Kalmoe voitti pariaironelosessa kultaa Aiguebelettessa 2015 ja saavutti samassa luokassa hopeaa Bledissä 2011. Perämiehettömässä kaksikossa hän saavutti MM-hopeaa Amsterdamissa 2014 ja Sarasotassa 2017. Alle 23-vuotiaiden MM-kilpailuissa hän voitti kultaa perämiehettömässä nelosessa Amsterdamissa 2005. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1983 syntyneet Luokka:Elävät henkilöt
Proterix

Proterix on sukupuuttoon kuollut siilin kaltainen suku joka eli myöhäisestä oligoseenista Pohjois-Amerikan varhaiseen mioseeniin. Sen päätä suojasi panssari ja ravinto koostui hyönteisistä. ==Lähteet== Luokka:Siilit Luokka:Sukupuuttoon kuolleet nisäkkäät
Rovaniemen joukkoliikenne

Rovaniemen joukkoliikenne, kutsumanimeltään Linkkari, on Rovaniemellä liikennöitävää linja-autoliikennettä. Paikallisliikenne on Rovaniemen kaupungin järjestämää, jota hoitaa kilpailutuksessa voittanut linja-autoyritys Koskilinjat Oy. 4.6.2018 lähtien Rovaniemen kaupunki on ollut Rovaniemen paikallisliikenteen järjestäjä, sitä ennen siitä vastasivat yksityiset yritykset eli Ketosen Liikenne, Kutilan Liikenne ja Pikakuljetus Rovaniemi. Paikallisliikennelinjojen lisäksi Rovaniemen keskustan alueella liikennöi kaksi palvelulinjaa: Nätti-Jussi ja Citybussi. Rautatieaseman, lentoaseman ja Joulupukin Pajakylän välillä ajavat kahden yksityisen yrityksen linjat Santa's Express ja Santa Claus Bus. Suurin osa Koskilinjojen Rovaniemellä ajavista paikallisliikennebusseista on teipattu kaupungin vaatimaan tilaajaväritykseen. Väritys on sinivihreä, ja kylkiin on teipattu porokuviota. == Linjat == Paikallisliikenne ja muut linjat 2022-2023 Järjestäjä Linja Reitti Waltti- kortti Liikennöijä Rovaniemen kaupunki 1 Venninvaara – Ruokasenkatu Käy Koskilinjat Oy 2 Venninvaara – (Ylikylä) - Pappilantie 3 Lapinrinne – Pöykkölä 4 Rantavitikka – Karinrakka 5, (5P) Karinrakka – (Pöykkölä) – Ounasrinne 6 Pöykkölä – Rautatieasema 7 Pöykkölä – Keskusta – Vennivaara 8 Napapiiri – Rautatieasema 9 Koskenkylä – Ruokasenkatu 10 Nivavaara – Ruokasenkatu 14, (14R) Muurola – (Rautiosaari) – Ruokasenkatu Citybussi Palvelulinja (keskusta) Ei käy Airport Express Rovaniemi Oy/LKM Trade Oy Nätti-Jussi Palvelulinja (keskusta) Ei käy LKM Trade Oy Santa Claus Bus Linja-autoasema – Lentoasema – Napapiiri Ei käy Pikakuljetus Rovaniemi Oy Santa's Express Rautatieasema – Lentoasema – Napapiiri Ei käy Pikakuljetus Rovaniemi Oy == Lippujärjestelmä == Rovaniemellä on käytössä valtakunnallinen Waltti-matkalippujärjestelmä . Samaa lippujärjestelmää käytetään 14:ssä eri kaupungissa kuten Oulussa, Kajaanissa, Kuopiossa ja Jyväskylässä. Tämä tarkoittaa sitä, että esimerkiksi Rovaniemellä asuva voi käyttää omaa Rovaniemen Waltti-korttia matkustaessaan Oulussa paikallis- ja seutuliikenteessä. Linja-autoon mennessä kortti täytyy antaa kuljettajalle ja kertoa minkä paikkakunnan kortti se on, jotta kuljettaja voi ottaa siitä maksun, tosin toisen kaupungin Waltti-lipputuotetta "kausilippu" ei voi käyttää toisessa kaupungissa. == Lähteet == Luokka:Rovaniemen liikenne Luokka:Suomen joukkoliikenne
Adrienne Martelli

Adrienne Martelli (s. 3. joulukuuta 1987) on yhdysvaltalainen soutaja. Hän saavutti pariaironelosessa olympiapronssia Lontoossa 2012 ja sijoittui viidenneksi samassa luokassa Rio de Janeiron olympialaisissa 2016. Maailmanmestaruuskilpailuissa Martelli voitti perämiehettömässä nelosessa kultaa Aiguebelettessa 2015 sekä saavutti samassa luokassa hopeaa Amsterdamissa 2014 ja pronssia Karapirossa 2010. Pariaironelosessa hän saavutti MM-hopeaa Bledissä 2011. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1987 syntyneet Luokka:Elävät henkilöt
Eva Ström

Eva Ström (s. 4. tammikuuta 1947 Lidingö) on ruotsalainen kirjailija, kirjallisuuskriitikko ja lääkäri. Ström työskenteli lääkärinä vuosina 1974–1988 ja siirtyi sen jälkeen päätoimiseksi kirjailijaksi. Hän teki kirjallisen debyyttinsä vuonna 1977 runokokoelmalla The Burning Zeppelin. Hän on julkaissut yksitoista runokokoelmaa ja viisi romaania. Teoksista tunnetuimpia ovat Steinkind (1979), Det mörka alfabetet (1982), Kärleken till matematiken (1989), Brandenburg (1993) ja Revebensstäderna (2002). Hänen runoilleen ovat leimallisia lääketieteellinen näkökulma ja naisen silmin katsominen. Hänelle on myönnetty useita kirjallisuuspalkintoja, esimerkiksi Pohjoismaiden neuvoston kirjallisuuspalkinto vuonna 2003. Kirjallisuuden lisäksi Eva Ström on aktiivinen kirjallisuuskriitikko Sydsvenska Dagbladetissa. Vuodesta 2010 hän on ollut Ruotsin kuninkaallisen tiedeakatemian jäsen.Från teoretisk magnetism till brinnande zeppelinare – fem nya ledamöter invalda i akademien. Kunglika vetenskapsakademien (Web Archive 2010). Viitattu 8.4.2020. Muutamia Strömin runoja on suomennettuna antologiassa Pohjolalla on paljon annettavaa (2004), ISBN 92-893-1023-5. Pohjolalla on paljon annettavaa, s. 41–44. Google Books. ==Lähteet== Luokka:Ruotsalaiset kirjailijat Luokka:Vuonna 1947 syntyneet Luokka:Elävät henkilöt
Kara Kohler

Kara Kohler (s. 20. tammikuuta 1991) on yhdysvaltalainen soutaja. Hän saavutti pariaironelosessa olympiapronssia Lontoossa 2012. Maailmanmestaruuskilpailuissa hän voitti perämiehettömässä nelosessa kultaa Bledissä 2011 ja saavutti yksikössä pronssia Ottensheimissa 2019. Plovdivin MM-kilpailuissa 2018 hän sijoittui yksikössä neljänneksi ja vuosien 2013 ja 2017 MM-kilpailuissa hän sijoittui pariaironelosessa viidenneksi. Alle 23-vuotiaiden MM-kilpailuissa hän voitti kultaa kahdeksikossa Brestissä 2010. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1991 syntyneet Luokka:Elävät henkilöt
Tetracus

Tetracus on sukupuuttoon kuollut siilisuku. Lajit elivät Belgiassa ja Ranskassa oligoseenin aikaan. Fossiileja on löytynyt myös Etelä-Englannista Hampshiren altaasta. Lajit: * Tetracus daamsi * † Tetracus nanus (Aymard, 1846) == Lähteet == Luokka:Siilit
Sarmatismi

Sarmatismi (tai sarmatianismi) on etnokulttuurinen käsite, jonka mukaan Puolan kansalaiset polveutuisivat sarmaateista. Se oli hallitseva barokkikulttuuri ja aatelisideologia ja oli olemassa renessanssista aina 1800-luvulle asti. Yhdessä toisen, "Golden Liberty" -nimellä tunnetun konseptin kanssa se oli keskeinen osa Puola-Liettuan kulttuuria ja yhteiskuntaa. Sarmatismin ytimen muodosti usko siihen, että Puolan-Liettuan kansalaiset ovat lähtöisin muinaisista Iranin sarmaateista. == Aiheesta muualla == *Sarmatism and European Culture * The Sarmatian Review *The Original Sarmatians: The Men Who Fought Attila the Hun Luokka:Puolan historia
Natalie Dell

Natalie Dell (s. 20. helmikuuta 1985) on yhdysvaltalainen soutaja. Hän saavutti pariaironelosessa olympiapronssia Lontoossa 2012. Maailmanmestaruuskilpailuissa hän saavutti pariaironelosessa hopeaa Bledissä 2011 ja sijoittui samassa luokassa viidenneksi Karapirossa 2010. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1985 syntyneet Luokka:Elävät henkilöt
Suomen ja Turkin suhteet

Suomen ja Turkin suhteet alkoivat 21. helmikuuta 1918 silloisen Osmanien valtakunnan, nykyisen Turkin, tunnustaessa Suomen itsenäisyyden. Diplomaattiset suhteet solmittiin Turkin tasavallan ja Suomen tasavallan välillä vuonna 1924. Suomen suurlähetystö sijaitsee Ankarassa ja Turkin suurlähetystö Helsingissä. Suomen Ankaran-suurlähettiläänä on syyskuusta 2023 lähtien toiminut Pirkko Hämäläinen. Turkin Helsingin-suurlähettiläänä toimii Deniz Çakar. Suomi on Euroopan unionin täysjäsen. Turkki ei ole Euroopan unionin jäsen. Molemmat maat ovat Naton jäseniä. == Korkean tason vierailut == * 7.–9. lokakuuta 2008: Presidentti Abdullah Gül vieraili Helsingissä. Emäntänä toimi presidentti Tarja Halonen. * 6. lokakuuta 2009: Pääministeri Matti Vanhanen vieraili Istanbulissa. Isäntänä toimi pääministeri Recep Tayyip Erdoğan. * 19.–20. lokakuuta 2010: Pääministeri Recep Tayyip Erdoğan vieraili Helsingissä. Emäntänä toimi pääministeri Mari Kiviniemi. * 29.–30. maaliskuuta 2011: Presidentti Tarja Halonen vieraili Ankarassa ja Şanlıurfassa. Isäntänä toimi presidentti Abdullah Gül. * 5.–6. marraskuuta 2013: Pääministeri Recep Tayyip Erdoğan vieraili Helsingissä. Isäntänä toimi pääministeri Jyrki Katainen. * 12.–15. lokakuuta 2015: Presidentti Sauli Niinistö vieraili Ankarassa ja Istanbulissa. Isäntänä toimi presidentti Recep Tayyip Erdoğan. * 6. huhtikuuta 2016: Pääministeri Ahmet Davutoğlu vieraili Helsingissä. Isäntänä toimi pääministeri Juha Sipilä. * 17. maaliskuuta 2023: Presidentti Sauli Niinistö ja ulkoministeri Pekka Haavisto vierailivat Ankarassa. Isäntänä toimi presidentti Recep Tayyip Erdoğan. * 1. lokakuuta 2024 Suomen presidentti Alexander Stubb ja ulkoministeri Elina Valtonen vierailivat Ankarassa. Isäntinä toimivat presidentti Recep Tayyip Erdoğan ja Turkin parlamentin puhemiehen Numan Kurtulmuşi. == Katso myös == * Suomen turkkilaiset * Ruotsin ja Turkin suhteet * Suomen ja Naton suhteet * Turkin ja Euroopan unionin suhteet == Lähteet == == Aiheesta muualla == * Turkin suurlähetystö Helsingissä * Suomen ulkoministeriön sivu suhteista Turkin kanssa *
Bogurodzica

Bogurodzica on Puolan vanhin hymni. Se on sävelletty 900–1200-lukujen välillä. Vaikka hymnin alkuperä ei ole täysin selvä, useat tutkijat ovat yhtä mieltä siitä, että sen on laatinut piispa Adalbert. == Lähteet == Luokka:Puolalaiset musiikkikappaleet
Jokisillit

Jokisillit (Alosidae) on sillikalojen lahkoon (Clupeiformes) kuuluva kalaheimo. Heimoon luetaan nykyisin neljä sukua ja noin 34 lajia.Eschmeyer's Catalog of Fishes California Academy of Sciences (4.7.2023) 4.7.2023 Aiemmin useimmat näistä luokiteltiin sillien heimon (Clupeidae) alaheimoon Alosinae. Jokisillit ovat pelagisia kaloja, mutta monet niistä nousevat jokiin lisääntymään ja jotkin elävät pelkästään sisävesissä. Heimoon kuuluu useita taloudellisesti tärkeitä lajeja kuten sardiini (Sardina pilchardus), menhaden (Brevoortia tyrannus) ja Alosa-suvun lajit. == Lähteet == *
Agneta Andersson

Agneta Monica Andersson (25. huhtikuuta 1961 Karlskoga – 8. lokakuuta 2023 Karlskoga) oli ruotsalainen ratameloja, olympiavoittaja ja maailmanmestari. Andersson voitti urallaan kolme olympiakultaa ja yhteensä seitsemän olympiamitalia. == Ura == Andersson kilpaili urallaan viisissä olympialaisissa. Ensimmäisen kerran hän oli mukana olympialaisissa Moskovassa 1980. Moskovassa hän oli kajakkiyksikön 500 metrin kilpailun kuudes ja kajakkikaksikon 500 metrin kilpailussa viides. Hän kilpaili kaksikossa Karin Olssonin parina. Neljä vuotta myöhemmin Los Angelesin olympialaisissa hän voitti kaksi olympiakultaa sekä yhden -hopean. Hän voitti sekä kajakkiyksikön 500 metrin kilpailun sekä kajakkikaksikon 500 metrin kilpailun. Kajakkikaksikkokilpailun hän voitti Anna Olssonin kanssa. Olympiahopeaa hän saavutti kajakkinelikon 500 metrin kilpailussa. Soulin olympialaisissa 1988 hän ei voittanut yhtään mitalia: hän oli kajakkiyksikön 500 metrin kilpailun kahdeksas, kajakkikaksikon 500 metrin kilpailussa kuudes ja kajakkinelikon 500 metrin kilpailussa samoin kuudes. Barcelonan olympialaisissa 1992 Andersson voitti kaksi mitalia. Hän oli toinen kajakkikaksikon 500 metrin kilpailussa Susanne Gunnarssonin kanssa ja kolmas kajakkinelikon 500 metrin kilpailussa. Viimeiset olympialaiset oli Atlantan olympialaiset vuonna 1996. Hän voitti kajakkikaksikon 500 metrin kilpailun jälleen Gunnarssonin kanssa. Ruotsin joukkue oli kajakkinelikkokilpailun kolmas. Andersson voitti urallaan 11 mitalia maailmanmestaruuskilpailuista. Ainoan kultansa hän voitti Kööpenhaminassa vuonna 1993, kun hän voitti kajakkikaksikon 500 metrin kilpailun. Hänellä on hopeaa vuosilta 1981 (kajakkikaksikon 500 metriä), 1982 (kajakkiyksikön 500 metriä) ja 1993 (kajakkinelikon 500 metriä). Pronssia hän saavutti vuonna 1981 kahdesti (kajakkiyksikön ja kajakkinelikon 500 metrin kilpailut), vuosina 1982, 1983 ja 1991 kajakkikaksikon 500 metrin kilpailusta sekä kajakkiyksikön 500 metrin kilpailusta vuosilta 1985 ja 1987. ==Lähteet== Luokka:Ruotsalaiset melojat Luokka:Ruotsalaiset olympiavoittajat Luokka:Vuonna 1961 syntyneet Luokka:Vuonna 2023 kuolleet
Julia Richter

Julia Richter (s. 29. syyskuuta 1988) on saksalainen soutaja. Hän saavutti pariaironelosessa olympiahopeaa Lontoossa 2012. Maailmanmestaruuskilpailuissa hän voitti pariaironelosessa kultaa Bledissä 2011 ja Chungjiussa 2013 sekä saavutti samassa luokassa pronssia Karapirossa 2010. Hän voitti pariaironelosessa Euroopan-mestaruuden Sevillassa 2013. == Lähteet == Luokka:Saksalaiset soutajat Luokka:Saksalaiset olympiamitalistit Luokka:Vuonna 1988 syntyneet Luokka:Elävät henkilöt
Sylvie Daigle

Sylvie Daigle (1. joulukuuta 1962 Sherbrooke) on kanadalainen entinen kaukalopikaluistelija ja pikaluistelija, olympiavoittaja ja maailmanmestari. Daigle kilpaili neljästi olympialaisissa, joissa voitti kaksi mitalia, joista toinen oli kultainen. Kumpikin mitali on kaukalopikaluistelusta. Hänellä on myös viisi maailmanmestaruutta ja yhteensä kahdeksan MM-mitalia. Daigle kilpaili ensimmäisen kerran olympialaisissa Lake Placidin olympialaisissa 1980. Tuolloin hän kilpaili pikaluistelussa ja oli 500 metrin kilpailun 19. Neljä vuotta myöhemmin Sarajevon olympialaisissa hän kilpaili pikaluistelussa 500 metrillä, 1 000 metrillä ja 1 500 metrillä. 500 metrillä hän oli 20., 1 000 metrillä 25. ja 1 500 metrin kilpailussa 22. Albertvillen olympialaisissa 1992 Daigle siirtyi kaukalopikaluisteluun ja voitti olympiakultaa 3 000 metrin viestikilpailussa. 500 metrin kilpailussa hän oli 18. Lillehammerin olympialaisissa 1994 hän kilpaili yksinkilpailussa 500 ja 1 000 metrin kilpailuissa. Lyhyemmällä matkalla hän oli 10. ja kilometrin matkalla 7. 500 metrin matkalla hän menetti mahdollisuutensa mitaliin kolaroituaan. 3 000 metrin viestissä Kanadan joukkue oli toinen. Kaukalopikaluistelun MM- kilpailuissa Daigle on voittanut yhteensä kahdeksan mitalia. Ensimmäisen kokonaiskilpailun kultansa hän voitti Québecissä 1979. Muut MM-kullat ovat vuosilta 1983, 1988, 1989 ja 1990. MM-hopeaa hänellä on vuosilta 1984 ja 1991 ja pronssia vuodelta 1982. ==Lähteet== Luokka:Kanadalaiset kaukalopikaluistelijat Luokka:Kanadalaiset pikaluistelijat Luokka:Kanadalaiset olympiavoittajat Luokka:Vuonna 1962 syntyneet Luokka:Elävät henkilöt
Britta Oppelt

Britta Oppelt (s. 5. heinäkuuta 1978) on saksalainen soutaja. Hän saavutti olympiahopeaa pariairokaksikossa Ateenassa 2004 ja pariaironelosessa Lontoossa 2012 sekä olympiapronssia pariaironelosessa Pekingissä 2008. Maailmanmestaruuskilpailuissa Oppelt voitti pariaironelosessa kultaa Bledissä 2011 ja Chungjiussa 2013. Hän saavutti samassa luokassa MM-hopeaa Gifussa 2005 ja Münchenissä 2007 sekä MM-pronssia Karapirossa 2010. Pariairokaksikossa hän saavutti MM-hopeaa Milanossa 2003 ja Etonissa 2006 Hän voitti pariaironelosessa Euroopan-mestaruuden Sevillassa 2013. == Lähteet == Luokka:Saksalaiset soutajat Luokka:Saksalaiset olympiamitalistit Luokka:Vuonna 1978 syntyneet Luokka:Elävät henkilöt
Viktor Stepanov

Viktor Nikolajevitš Stepanov (, s. 27. tammikuuta 1947 Vitele) on venäläinen poliitikko. Viktor Stepanov on kansallisuudeltaan karjalainen. Hän työskenteli Alavoisen sahan Vitelen osaston huonekalupuuseppänä vuosina 1962–1966 ja Komsomolin Aunuksen piirikomitean osastopäällikkönä ja sihteerinä vuodesta 1966. Vuonna 1973 Stepanov siirtyi Komsomolin Karjalan aluekomitean osastopäälliköksi ja sihteeriksi. Hän valmistui Karjalan pedagogisesta instituutista vuonna 1975, Leningradin puoluekorkeakoulusta vuonna 1980 ja suoritti jatkotutkinnon Tšekkoslovakian kommunistisen puolueen korkeakoulussa vuonna 1987. Stepanov työskenteli NKP:n Aunuksen piirikomitean toisena sihteerinä vuodesta 1980 ja Prääsän piirikomitean ensimmäisenä sihteerinä vuodesta 1982. Vuosina 1987–1989 hän toimi Karjalan aluekomiteassa ja NKP:n keskuskomitean instruktorina. Stepanov valittiin Karjalan autonomisen neuvostotasavallan (myöhemmin Karjalan tasavallan) korkeimman neuvoston puheenjohtajaksi vuosina 1989 ja 1990. Hän oli Karjalan tasavallan hallituksen puheenjohtaja vuosina 1994–1998. Venäjän kommunistiseen puolueeseen kuulunut Stepanov oli Venäjän federaation kansanedustaja vuosina 1990–1993. Vuosina 1993–1998 hän toimi Venäjän liittokokouksen liittoneuvoston jäsenenä. Stepanov on ollut Karjalan tasavallan lainsäädäntökokouksen edustaja vuodesta 2006. Hän työskenteli Venäjän ja Valko-Venäjän valtioliiton toimeenpanevassa komiteassa vuosina 1998–2002, Karjalan päämiehen edustajana Venäjän liittoneuvostossa vuosina 2002–2006 ja Itsenäisten valtioiden yhteisön parlamenttienvälisen komission puheenjohtajana vuosina 2008–2011. Nykyään Stepanov kuuluu Oikeudenmukainen Venäjä -puolueeseen. ==Lähteet== Luokka:Karjalaiset henkilöt Luokka:Neuvostoliittolaiset poliitikot Luokka:Venäläiset poliitikot Luokka:Karjalan tasavallan poliitikot Luokka:Vuonna 1947 syntyneet Luokka:Elävät henkilöt